open-index/open-wikipedia-markdown huggingface dataset:
ইয়োহান ভাসকেস ইবারা

**ইয়োহান ফেলিপে ভাসকেস ইবারা** (; জন্ম: ২২ অক্টোবর ১৯৯৮; **ইয়োহান ভাসকেস** নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে ইতালীয় ক্লাব জেনোয়া এবং মেক্সিকো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০১৯ সালে, ভাসকেস মেক্সিকো অনূর্ধ্ব-২৩ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। প্রায় এক বছর যাবত মেক্সিকোর বয়সভিত্তিক দলের হয়ে খেলার পর, তিনি ২০১৯ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ২৩ ম্যাচে ১টি গোল করেছেন।

## প্রারম্ভিক জীবন
ইয়োহান ফেলিপে ভাসকেস ইবারা ১৯৯৮ সালের ২২শে অক্টোবর তারিখে মেক্সিকোর সোনোরায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ভাসকেস মেক্সিকো অনূর্ধ্ব-২৩ দলের হয়ে খেলার মাধ্যমে মেক্সিকোর প্রতিনিধিত্ব করেছেন। ২০১৯ সালে তিনি মেক্সিকো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। মেক্সিকোর বয়সভিত্তিক দলের হয়ে তিনি প্রায় ১ বছরে ১৭ ম্যাচে অংশগ্রহণ করে ৩টি গোল করেছেন।

২০১৯ সালের ৩রা অক্টোবর তারিখে, ২০ বছর, ১১ মাস ও ১১ দিন বয়সে, বাম পায়ে ফুটবল খেলায় পারদর্শী ভাসকেস ত্রিনিদাদ ও টোবাগোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মেক্সিকোর হয়ে অভিষেক করেছেন। উক্ত ম্যাচের ৬৩তম মিনিটে আক্রমণভাগের খেলোয়াড় পাওলো ইরিসারের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি মেক্সিকো ২–০ গোলের ব্যবধানে জয়লাভ করেছিল। মেক্সিকোর হয়ে অভিষেকের বছরে ভাসকেস সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর, ৫ মাস ও ২১ দিন পর, মেক্সিকোর জার্সি গায়ে প্রথম গোলটি করেছেন; ২০২৩ সালের ২৪শে মার্চ তারিখে, সুরিনামের বিরুদ্ধে ম্যাচের ৬৪তম মিনিটে মেক্সিকোর হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মেক্সিকীয় ফুটবলার
বিষয়শ্রেণী:জেনোয়া ক্রিকেট অ্যান্ড ফুটবল ক্লাবের খেলোয়াড়
বিষয়শ্রেণী:মেক্সিকোর আন্তর্জাতিক যুব ফুটবলার
বিষয়শ্রেণী:মেক্সিকোর অনূর্ধ্ব-২৩ আন্তর্জাতিক ফুটবলার
বিষয়শ্রেণী:মেক্সিকোর পুরুষ আন্তর্জাতিক ফুটবলার
বিষয়শ্রেণী:২০২৪ কোপা আমেরিকার খেলোয়াড়
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:উনিওনে স্পোর্তিভা ক্রেমোনেজের খেলোয়াড়
বিষয়শ্রেণী:আসেনসো এমএক্সের খেলোয়াড়
বিষয়শ্রেণী:লিগা এমএক্সের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:মেক্সিকোর অলিম্পিক ফুটবলার
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:কনকাকাফ গোল্ড কাপ বিজয়ী খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:ফুটবল ক্লাব মোন্তেররেইয়ের খেলোয়াড়
বিষয়শ্রেণী:২০২৫ কনকাকাফ গোল্ড কাপের খেলোয়াড়
বিষয়শ্রেণী:২০২৩ কনকাকাফ গোল্ড কাপের খেলোয়াড়
বিষয়শ্রেণী:অলিম্পিক ব্রোঞ্জপদক বিজয়ী মেক্সিকীয়
ওয়াগলে কি দুনিয়া

***ওয়াগলে কি দুনিয়া*** হলো ভারতীয় হিন্দি ভাষার একটি সিটকম টেলিভিশন ধারাবাহিক, যা ডিডি ন্যাশনাল-এ ১৯৮৮ থেকে ১৯৯০ সাল পর্যন্ত সম্প্রচারিত হয়েছিল। ধারাবাহিকটি পরিচালনা করেছিলেন কুন্দন শাহ এবং প্রযোজনা করেছিলেন দুর্গা খোটে। ধারাবাহিকটি কার্টুন শিল্পী আর. কে. লক্ষ্মণের সৃষ্ট কয়েকটি চরিত্রের উপর ভিত্তি করে নির্মিত হয়েছিল। ধারাবাহিকটিতে প্রধান ভূমিকায় অভিনয় করেছেন অঞ্জন শ্রীবাস্তব ও ভারতী আচরেকার।

## অভিনয়শিল্পী
* অঞ্জন শ্রীবাস্তব - শ্রীনিবাস ওয়াগলে
* ভারতী আচরেকার - রাধিকা ওয়াগলে, শ্রীনিবাসের স্ত্রী
* ডিকি নাগপাল - মনোজ ওয়াগলে
* জিতেন্দ্র দসাদিয়া - রাজেশ ওয়াগলে
* হরীশ মেগন
* বিরেন্দ্র সাক্সেনা
* নরেন্দ্র গুপ্তা - ইন্সপেক্টর ত্যাগী
* শাহরুখ খান - অসতর্ক গাড়িচালক (পর্ব ১১)
* অর্পিত সিংঘই
* দীপক কাজির কেজরিওয়াল - বর্মা, লাইসেন্স কর্মকর্তা
* অচ্যুত পোতদার
* হরীশ পাটেল
* মুশতাক খান - মনোহর
* নন্দিতা ঠাকুর
* সংকল্প দুবে

## তথ্যসূত্র

## বহিঃসংযোগ
* 

বিষয়শ্রেণী:ডিডি ন্যাশনালের মৌলিক অনুষ্ঠান
বিষয়শ্রেণী:১৯৮৮-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:১৯৯০-এ সমাপ্ত ভারতীয় টেলিভিশন ধারাবাহিক
সা রে গা মা পা বাংলা

***সা রে গা মা পা বাংলা*** হলো ভারতীয় বাংলা ভাষার একটি সঙ্গীত প্রতিযোগিতামূলক আপাতবাস্তব অনুষ্ঠান, যা ২০০৬ সাল থেকে জি বাংলায় সম্প্রচারিত হয়। অনুষ্ঠানটির প্রথম কয়েকটি মৌসুম সঞ্চালনা করেছিলেন দেবজিৎ সাহা, সাহেব ভট্টাচার্য, অনীক ধর এবং বাবুল সুপ্রিয়। ১৩ম মৌসুম হতে ১৮তম মৌসুম পর্যন্ত সঞ্চালনা করেছেন যীশু সেনগুপ্ত। ১৯তম মৌসুম থেকে ২১তম মৌসুম পর্যন্ত সঞ্চালনা করেছেন আবীর চট্টোপাধ্যায়।

## সঞ্চালক

## মৌসুম

## মহাগুরু
প্রথমবার অনুষ্ঠানটির ২০তম মৌসুমে মহাগুরু হিসেবে উপস্থিত হয়েছিলেন অজয় চক্রবর্তী।

## পরামর্শদাতা

## তথ্যসূত্র

বিষয়শ্রেণী:সা রে গা মা পা
বিষয়শ্রেণী:ভারতীয় আপাতবাস্তব টেলিভিশন অনুষ্ঠান
বিষয়শ্রেণী:জি বাংলার মৌলিক অনুষ্ঠান
বিষয়শ্রেণী:ভারতে বাংলা ভাষার টেলিভিশন অনুষ্ঠান
বিষয়শ্রেণী:২০০৬-এ অভিষিক্ত ভারতীয় টেলিভিশন ধারাবাহিক
অনিমা তালুকদার

**অনিমা তালুকদার** একজন বয়স্ক বাঙালি ভারতীয় রেসওয়াকার। তিনি বর্ধমানের কালনা বাদাগাছি হাইস্কুলের প্রধান শিক্ষিকা ছিলেন। তিনি সিঙ্গাপুর আন্তর্জাতিক মাস্টার্স ট্র্যাক অ্যান্ড ফিল্ড ৩০০০ মিটার হাঁটা প্রতিযোগিতায় অংশ গ্রহণ করেছিলেন।

## প্রাথমিক জীবন ও কর্ম
অনিমা তালুকদার কালনার কৃষ্ণদেবপুরের বাসিন্দা। তাঁর তিন সন্তান সবাই চাকরি এবং বৈবাহিক সূত্রে বাইরে থাকে। বর্তমানে তিনি গ্রামের বাড়িতে একাই থাকেন। শিক্ষকতা থেকে অবসর নেওয়ার আগেই অনিমার স্বামী প্রয়াত হন। তিনি ২০০৪ সাল পর্যন্ত ধাত্রীগ্রাম বাঁধাগাছি প্রাইমারি স্কুলের শিক্ষিকা ছিলেন। তিনি বয়সকে বুড়ো আঙুল দেখিয়ে খেলাধুলোতে নিজের ধ্যান জ্ঞান সমর্পণ করেছিলেন। যদিও তিনি কর্মসূত্রেই হাঁটাহাঁটির অভ্যেস তৈরি করেছিলেন। তিনি প্রতিদিন স্কুলে দু কিলোমিটার হেঁটে যাতায়াত করতেন।

তিনি ২০০৪ সালে স্কুল থেকে অবসর নেওয়ার পর বয়স্ক মানুষদের জন্য আয়োজিত হাঁটা প্রতিযোগীতা গুলিতে অংশ নিতে থাকেন। ২০২১ সালের ডিসেম্বর মাসে রাজ্যস্তরের হাঁটা প্রতিযোগীতায় বনগাঁ এবং উত্তরপাড়ার প্রতিযোগীতায় তিনি প্রথমস্থান অধিকার করেন। এরপর তিনি চেন্নাইয়ে জাতীয় স্তরের প্রতিযোগীতায় ৫ কিলোমিটার ম্যারাথন হাঁটা প্রতিযোগীতায় রূপো জেতেন। এরপর তিনি ২০২২ সালে জুন মাসে সিঙ্গাপুরে অনুষ্ঠিত আন্তর্জাতিক মাস্টার্স ট্র্যাক এন্ড ফিল্ড হাঁটা প্রতিযোগীতায় অংশগ্রহণ করেন। তিনি বিশ্বের সাতটি দেশের প্রতিযোগীদের পিছনে ফেলে সাফল্যের সিঁড়িতে পৌঁছে গেলেন। সেখানে তিনি ৩ কিলোমিটার ম্যারাথন হাঁটা এবং ২০০ মিটার দৌড়ে সোনা জিতেছিলেন। এছাড়াও তিনি শটপাটে ব্রোঞ্জও জিতেছিলেন অবসরপ্রাপ্ত শিক্ষিকা অনিমা তালুকদার সিঙ্গাপুরে অনুষ্ঠিত আন্তর্জাতিক ক্রীড়া প্রতিযোগীতায় ভারতের হয়ে দুটি সোনা এবং একটি ব্রোঞ্জ জিতেছিলেন ।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৩-এ জন্ম
বিষয়শ্রেণী:ভারতীয় রেসওয়াকার
বিষয়শ্রেণী:২১শ শতাব্দীর ভারতীয় নারী
অভিযোগপত্র

ভারতীয় উপমহাদেশের পুলিশ ব্যবস্থায় এফআইআর (ফার্স্ট ইনফরমেশন রিপোর্ট) দায়ের করার পর একটি **অভিযোগপত্র** বা **চার্জশিট** প্রস্তুত করা হয়। এই অভিযোগপত্রে উল্লেখ করা অপরাধের (কিছু বা সব) জন্য একজন ব্যক্তিকে অভিযুক্ত করা হয়।

অভিযোগপত্র আদালতে জমা দেওয়ার আদালত নির্ধারণ করে অভিযুক্ত আসামীদের মধ্যে কার বিরুদ্ধে পর্যাপ্ত প্রাথমিক প্রমাণ রয়েছে যাতে তাদের বিচারকার্য শুরু করা যায়। আদালত অভিযোগ গঠনের আদেশ ঘোষণা করার পর অভিযুক্তের বিরুদ্ধে আনুষ্ঠানিক বিচারকার্য শুরু হয়।

## তথ্যসূত্র

বিষয়শ্রেণী:ভারতে আইন প্রয়োগ
বিষয়শ্রেণী:পাকিস্তানে আইন প্রয়োগ
বিষয়শ্রেণী:বাংলাদেশে আইন প্রয়োগ
মহী মারাতিব

মোগল সাম্রাজ্যের সময় **মহী মরাতিব** ছিল সম্রাট প্রদত্ত সর্বোচ্চ সম্মান। এটি মোগল সম্রাট শাহজাহানের শাসনামলে প্রবর্তিত হয়েছিল।

এটি সাধারণত একটি ধাতুর তৈরি মাছের মাথার আকৃতির একটি মানদণ্ড ছিল। মাছটি ছিল দানব বাঘাইড় (*বাগারিয়াস ইয়ারেলি*)। এই মানদণ্ডটিকে মহী মরাতিব বলা হত।

## তথ্যসূত্র

বিষয়শ্রেণী:মুঘল সাম্রাজ্যের সরকার
বিষয়শ্রেণী:ভারতের পদমর্যাদা, সম্মাননা ও পদক
বাংলাদেশ ইটালিয়ান মার্বেল ওয়ার্কস লিমিটেড বনাম বাংলাদেশ সরকার

***বাংলাদেশ ইটালিয়ান মার্বেল ওয়ার্কস লিমিটেড বনাম বাংলাদেশ সরকার*** বাংলাদেশ সুপ্রিম কোর্টের আপিল বিভাগের একটি মামলা। ২০১০ সালে একটি গুরুত্বপূর্ণ রায়ে, আদালত ১৯৭৯ সালে গৃহীত বাংলাদেশের সংবিধানের পঞ্চম সংশোধনী বাতিল করেন এবং বাংলাদেশি প্রজাতন্ত্রের ধর্মনিরপেক্ষ গণতান্ত্রিক চরিত্রকে মজবুত করেন।

## তথ্য
২০০০ সালে ঢাকায় মুন সিনেমা হলের মালিক সংবিধানের ১০২ অনুচ্ছেদের অধীনে একটি রিট আবেদন করেন। তিনি দাবি করেন সিনেমা হলকে "পরিত্যক্ত সম্পত্তি" হিসেবে ঘোষণা করা অবৈধ। তিনি সরকারের কাছে প্রাঙ্গণটি তাদের মূল মালিকদের কাছে ফেরত দেওয়ার নির্দেশনা চান। ওই রিট আবেদনে, আবেদনকারীরা ১৯৭৯ সালের পঞ্চম সংশোধনী আইনের সাংবিধানিকতা চ্যালেঞ্জ করেন, যা ১৯৭৫ থেকে ১৯৭৯ সালের মধ্যে সামরিক আইন ঘোষণার আদেশসমূহকে বৈধতা দিয়েছিল। ২০০৫ সালের ২৯ আগস্ট, ঢাকা হাইকোর্টে বিচারপতি এ. বি. এম. খায়রুল হক এবং বিচারপতি এ. টি. এম. ফজলে কবির পঞ্চম সংশোধনী আইন ১৯৭৯ অবৈধ ঘোষণা করেন এবং বাংলাদেশ সরকারকে মুন সিনেমা হলের মালিকদের কাছে ফেরত দেওয়ার নির্দেশ দেন। তৎকালীন বাংলাদেশ জাতীয়তাবাদী দল নেতৃত্বাধীন সরকার সুপ্রিম কোর্টে আপিল করে এবং হাইকোর্টের রায়ের উপর স্থগিতাদেশ নেন। ২০০৯ সালে, আওয়ামী লীগ নেতৃত্বাধীন সরকার রাষ্ট্রের আপিল প্রত্যাহার করে নেয়।

## রায়
বাংলাদেশ সুপ্রিম কোর্টের আপিল বিভাগ পঞ্চম সংশোধনীকে বাতিল ঘোষণা করে। আদালত রায় দেয় যে সামরিক আইন অবৈধ এবং অসাংবিধানিক। ফলে, সকল সামরিক আইন ঘোষণাও অবৈধ।

## গুরুত্ব
এই রায় ১৯৭৫ থেকে ১৯৭৯ সালের মধ্যে প্রধান সামরিক আইন প্রশাসক দ্বারা জারি করা ঘোষণাগুলোকে বাতিল করে দেয়, যার মধ্যে সংবিধান থেকে ধর্মনিরপেক্ষতা অপসারণও অন্তর্ভুক্ত। এই রায়টি ২০১১ সালের পঞ্চদশ সংশোধনী আইনের মাধ্যমে বাংলাদেশের সংসদে বাস্তবায়িত হয়।

এই রায়টি বাংলাদেশ এবং পাকিস্তানে আগের বিচারিক নজিরগুলোকে উল্টে দেয়, যেখানে আদালত প্রয়োজনের তত্ত্বের ভিত্তিতে ক্যু সমর্থন করার চেষ্টা করেছিল। এই রায়টি গণতন্ত্র এবং পার্লামেন্টারি সার্বভৌমত্বের জন্য বিজয় হিসেবে বিবেচিত হয়। সামরিক আইনকে চিরতরে অবৈধ ঘোষণা করা হয়।

## আরও দেখুন
* বাংলাদেশ সংবিধানের ৭০ অনুচ্ছেদ

## তথ্যসূত্র

বিষয়শ্রেণী:২০১০-এর পূর্বতন মামলার আইনি দৃষ্টান্ত
বিষয়শ্রেণী:বাংলাদেশী পূর্বতন মামলার সাংবিধানিক আইনি দৃষ্টান্ত
দুর্ঘটনা থেকে সুরক্ষা (ডকার্স) কনভেনশন (সংশোধিত), ১৯৩২

**দুর্ঘটনা থেকে সুরক্ষা (ডকার্স) কনভেনশন (সংশোধিত), ১৯৩২** হলো আন্তর্জাতিক শ্রম সংস্থার একটি কনভেনশন।

এটি ১৯৩২ সালে প্রতিষ্ঠিত হয়:

## সংশোধন
এই কনভেনশনটি কনভেনশন C28 - দুর্ঘটনা থেকে সুরক্ষা (ডকার্স) কনভেনশন, ১৯২৯ (শেলভড) এর আংশিক সংশোধন। এটি পরবর্তীতে ১৯৭৯ সালে কনভেনশন C152 - পেশাগত সুরক্ষা ও স্বাস্থ্য (ডক কাজ) কনভেনশন, ১৯৭৯ দ্বারা সংশোধিত হয়।

## অনুমোদন
২০১৩ সালের হিসাবে, এই কনভেনশনটি ৪৬টি রাষ্ট্র দ্বারা অনুমোদিত হয়েছে। অনুমোদিত রাষ্ট্রগুলোর মধ্যে ১৩টি রাষ্ট্র এই চুক্তি বাতিল করেছে, কারণ অনেকেই স্বয়ংক্রিয়ভাবে কনভেনশন C152 অনুমোদন দিয়েছে।

## বহিঃসংযোগ
*কনভেনশন।
*অনুমোদন।

বিষয়শ্রেণী:স্বাস্থ্য চুক্তি
বিষয়শ্রেণী:আন্তর্জাতিক শ্রম সংস্থার কনভেনশন
বিষয়শ্রেণী:পেশাগত নিরাপত্তা ও স্বাস্থ্য চুক্তি
বিষয়শ্রেণী:১৯৩২ সালে স্বাক্ষরিত চুক্তি
বিষয়শ্রেণী:১৯৩৪ সালে কার্যকর হওয়া চুক্তি
বিষয়শ্রেণী:আলজেরিয়ার চুক্তি
বিষয়শ্রেণী:আর্জেন্টিনার চুক্তি
বিষয়শ্রেণী:আজারবাইজানের চুক্তি
বিষয়শ্রেণী:বাংলাদেশের চুক্তি
বিষয়শ্রেণী:বেলারুশিয়ান সোভিয়েত সমাজতান্ত্রিক প্রজাতন্ত্রের চুক্তি
বিষয়শ্রেণী:বেলজিয়ামের চুক্তি
বিষয়শ্রেণী:বসনিয়া ও হার্জেগোভিনার চুক্তি
বিষয়শ্রেণী:গণপ্রজাতন্ত্রী বুলগেরিয়ার চুক্তি
বিষয়শ্রেণী:কানাডার চুক্তি
বিষয়শ্রেণী:চিলির চুক্তি
বিষয়শ্রেণী:গণপ্রজাতন্ত্রী চীনের চুক্তি (১৯১২–১৯৪৯)
বিষয়শ্রেণী:ক্রোয়েশিয়ার চুক্তি
বিষয়শ্রেণী:হন্ডুরাসের চুক্তি
বিষয়শ্রেণী:ব্রিটিশ ভারতের চুক্তি
বিষয়শ্রেণী:আয়ারল্যান্ডের চুক্তি
বিষয়শ্রেণী:কেনিয়ার চুক্তি
বিষয়শ্রেণী:কিরগিজস্তানের চুক্তি
বিষয়শ্রেণী:মাল্টার চুক্তি
বিষয়শ্রেণী:মরিশাসের চুক্তি
বিষয়শ্রেণী:মন্টেনেগ্রোর চুক্তি
বিষয়শ্রেণী:নিউজিল্যান্ডের চুক্তি
বিষয়শ্রেণী:নাইজেরিয়ার চুক্তি
বিষয়শ্রেণী:পানামার চুক্তি
বিষয়শ্রেণী:সার্বিয়া ও মন্টেনেগ্রোর চুক্তি
বিষয়শ্রেণী:যুগোস্লাভিয়ার চুক্তি
বিষয়শ্রেণী:সিয়েরা লিওনের চুক্তি
বিষয়শ্রেণী:সিঙ্গাপুরের চুক্তি
বিষয়শ্রেণী:স্লোভেনিয়ার চুক্তি
বিষয়শ্রেণী:তাজিকিস্তানের চুক্তি
বিষয়শ্রেণী:উত্তর ম্যাসিডোনিয়ার চুক্তি
বিষয়শ্রেণী:ইউক্রেনীয় সোভিয়েত সমাজতান্ত্রিক প্রজাতন্ত্রের চুক্তি
বিষয়শ্রেণী:যুক্তরাজ্যের চুক্তি
বিষয়শ্রেণী:উরুগুয়ের চুক্তি
বিষয়শ্রেণী:সমুদ্র আইন চুক্তি
বিষয়শ্রেণী:১৯৩২ সালে শ্রম সম্পর্ক
দিনমণি মাধ্যমিক বিদ্যালয়

**দিনমণি মাধ্যমিক বিদ্যালয়** বা **দিনমণি হাই স্কুল** কুষ্টিয়া শহরের আড়ুয়াপাড়া এলাকায় অবস্থিত যশোর মাধ্যমিক ও উচ্চ মাধ্যমিক শিক্ষা বোর্ডের আওতাধীন একটি মাধ্যমিক বিদ্যালয়। বিদ্যালয়টি ১৯৩০ সালে প্রতিষ্ঠিত হয়।

## তথ্যসূত্র

বিষয়শ্রেণী:১৯৩০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৩০-এ ব্রিটিশ ভারতে প্রতিষ্ঠিত
বিষয়শ্রেণী:কুষ্টিয়ার বিদ্যালয়
স্বরাজ অভিযান

**স্বরাজ অভিযান** হল একটি ভারতীয় সামাজিক-রাজনৈতিক সংগঠন যা ১৪ এপ্রিল ২০১৫-এ একটি উন্মুক্ত সংলাপের মাধ্যমে শুরু হয়েছিল। এটি গঠিত হয়েছিল যোগেন্দ্র যাদব এবং গুরগাঁওয়ের দুর্নীতিবিরোধী কর্মী প্রশান্ত ভূষণ আম আদমি পার্টি থেকে বহিষ্কারের পর। সংগঠনটি আদর্শকে বাস্তবে রূপান্তরিত করার এবং জীবনের রাজনৈতিক, অর্থনৈতিক, সামাজিক ও সাংস্কৃতিক সব ক্ষেত্রে স্বরাজ অর্জনের দাবি করে। ৩১ জুলাই ২০১৬-এ, স্বরাজ অভিযান একটি রাজনৈতিক ফ্রন্ট, স্বরাজ ইন্ডিয়া গঠনের সিদ্ধান্ত ঘোষণা করে। পরবর্তীকালে, ২ অক্টোবর ২০১৬-এ, একটি রাজনৈতিক দল - স্বরাজ ইন্ডিয়া ঘোষণা করা হয়েছিল, শুরু করার জন্য স্থানীয় সংস্থা নির্বাচনে অংশগ্রহণের অভিপ্রায় নিয়ে।

## পটভূমি
২০১৪ সালের শেষের দিকে, প্রশান্ত ভূষণ অভিযোগ করেছিলেন যে ২০১৫ দিল্লি বিধানসভা নির্বাচনের জন্য আম আদমি পার্টি (এএপি) প্রার্থীদের নির্বাচন প্রক্রিয়া দলের প্রতিষ্ঠাতা নীতি অনুসারে ছিল না। এটি অভিযোগ এবং পাল্টা অভিযোগের একটি সিরিজ শুরু করে যার ফলস্বরূপ ২০১৫ সালে দলের রাজনৈতিক বিষয়ক কমিটি থেকে যোগেন্দ্র যাদব এবং ভূষণকে অপসারণ করা হয়েছিল।

এই উন্নয়নগুলি পরিস্থিতি এবং ভবিষ্যত দিক নিয়ে আলোচনা করার জন্য ১৪ এপ্রিল ২০১৫-এ যাদব এবং ভূষণের সমর্থকদের দ্বারা পরিচালিত একটি উন্মুক্ত সংলাপ - স্বরাজ সামবাদের দিকে পরিচালিত করে। ফলাফল স্বরাজ অভিযান গঠন।

ভূষণ স্বরাজ অভিযানের বর্তমান জাতীয় সভাপতি।

## জয় কিষাণ আন্দোলন
স্বরাজ অভিযান ভারতে কৃষকদের অধিকারের প্রতি দৃষ্টি আকর্ষণ করার জন্য জয় কিষান আন্দোলন নামে একটি দেশব্যাপী জন আন্দোলন শুরু করে। এটির লক্ষ্য কৃষি সংক্রান্ত সরকারি নীতিতে কথিত ত্রুটির কারণে কৃষকদের দুর্দশার কথা তুলে ধরা। ২০১৫ সালে, এটি ভূমি অধিগ্রহণ আইনের সংশোধন, কৃষকদের ক্ষতিপূরণ, ফসলের ন্যূনতম সমর্থন মূল্যের যৌক্তিককরণ এবং কৃষকদের জন্য একটি বেতন কমিশনের দাবির বিরুদ্ধে সোচ্চার হওয়ার জন্য দেশজুড়ে ছোট কৃষক গোষ্ঠীগুলির মধ্যে সমন্বয় করে। যোগেন্দ্র যাদব জয় কিষান আন্দোলনের জাতীয় আহ্বায়ক।

২০১৫ সালের ডিসেম্বরে, প্রশান্ত ভূষণ স্বরাজ অভিযানের পক্ষে ভারতের সুপ্রিম কোর্টে একটি জনস্বার্থ মামলা দায়ের করেন, খরা-পীড়িত রাজ্যগুলিতে সরকারী বন্টন ব্যবস্থার মাধ্যমে শস্য, ডাল এবং চিনির যথাযথ সরবরাহ নিশ্চিত করার জন্য আদালতের হস্তক্ষেপের অনুরোধ জানিয়ে, নির্ধারিত হিসাবে। ২০১৩ সালের জাতীয় খাদ্য নিরাপত্তা আইন দ্বারা।

## তথ্যসূত্র

বিষয়শ্রেণী:ভারতের রাজনৈতিক দল
বিষয়শ্রেণী:২০১৬-এ প্রতিষ্ঠিত রাজনৈতিক দল
বিষয়শ্রেণী:২০১৫-এ উত্তরপ্রদেশে প্রতিষ্ঠিত
জয় সরকার

**জয় সরকার** একজন ভারতীয় সঙ্গীত পরিচালক ও সুরকার, যিনি প্রধানত ভারতীয় বাংলা চলচ্চিত্রের সঙ্গীতে সুরারোপ করেন। তিনি *এক্সিডেন্ট* (২০১২),  *মুক্তধারা* (২০১২), *বাইসাইকেল কিক* (২০১৩), *হাফ সিরিয়াস* (২০১৩), *রূপকথা নয়* (২০১৩), *দ্য প্লে* (২০১৩), *অন্তরাল* (২০১৩), *শেষের গল্প* (২০১৯) সহ বিভিন্ন চলচ্চিত্রের সঙ্গীতে সুরারোপ করেছেন। তিনি ''সা রে গা মা পা বাংলা'''র কয়েকটি মৌসুমে বিচারক হিসেবে উপস্থিত হয়েছিলেন।

## ব্যক্তিগত জীবন
জয় সরকার ১৯৭২ সালের ১১ জানুয়ারি ভারতের কলকাতায় জন্মগ্রহণ করেন। তার বাবার নাম সুধীন সরকার এবং মায়ের নাম কল্যাণী সরকার। জয়ের বাবা ছিলেন একজন গায়ক। জয়ের বড় ভাই রানাও একজন সঙ্গীতশিল্পী।

জয় ২০০১ সালে বাঙালি গায়িকা লোপামুদ্রা মিত্রকে বিয়ে করেছেন।

## গানের তালিকা
### অ্যালবাম

### চলচ্চিত্র
জয় সরকার নিম্নোক্ত চলচ্চিত্রগুলোতে সঙ্গীত পরিচালক, সুরকার হিসেবে কাজ করেছেন।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:বাঙালি সঙ্গীতজ্ঞ
বিষয়শ্রেণী:বাঙালি সঙ্গীতশিল্পী
বিষয়শ্রেণী:ভারতীয় সঙ্গীতশিল্পী-গীতরচয়িতা
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:ভারতীয় নেপথ্য গায়ক
বিষয়শ্রেণী:কলকাতার সঙ্গীতশিল্পী
পল অঁরি বাঁজামাঁ দে‌স্তুর্নেল দ্য কোঁস্‌তঁ

**পল অঁরি বাঁজামাঁ দে‌স্তুর্নেল দ্য কোঁস্‌তঁ** (২২ নভেম্বর ১৮৫২ - ১৫ মে ১৯২৪) হলেন একজন ফরাসি জাতি কূটনীতিক এবং সংসদ সদস্য যিনি তার জীবনের বেশিরভাগ সময় আন্তর্জাতিক শান্তি ও সহযোগিতার জন্য উৎসর্গ করেছেন এবং ১৯০৯ সালে ওগ্যুস্ত মারি ফ্রঁসোয়া বের‌নার্টের সাথে শান্তিতে নোবেল পুরস্কার পেয়েছিলেন।

## জীবনী
তিনি ১৮৯৯ সালের হেগ শান্তি সম্মেলনে ফরাসি প্রতিনিধি দলের সদস্য ছিলেন, যার ফলে হেগে স্থায়ী সালিশি আদালত প্রতিষ্ঠিত হয়। যখন সেই আদালতকে সরকারগুলি উপেক্ষা করবে বলে মনে হয়েছিল, তখন তিনি রাষ্ট্রপতি থিওডোর রুজভেল্টকে ১৯০২ সালের সেপ্টেম্বরে মার্কিন যুক্তরাষ্ট্র এবং মেক্সিকোর মধ্যে একটি ছোটখাটো বিরোধ আলোচনার জন্য জমা দিতে রাজি করেছিলেন। এই উদাহরণটি তখন অন্যান্য সরকারগুলি অনুসরণ করেছিলো।

## আরও দেখুন
* শান্তিতে নোবেল বিজয়ীদের তালিকা।

## উত্স
* Jolly, Jean, dir. *Dictionnaire des parlementaires français: Notices biographiques sur les ministres, députés et sénateurs français de 1889 à 1940.* 6 vols. Paris: Presses universitaires de France, 1960&ndash;70.
* "Paul Henri d'Estournelles de Constant&mdash;Biography".

## অধিক পঠন
* Stéphane Tison (ed.), *Paul d'Estournelles de Constant. Concilier les nations pour éviter la guerre (1878-1924)*, Rennes, Presses universitaires de Rennes, 2015.
* Laurent Barcelo, *Paul d'Estournelles de Constant : L'expression d'une idée européenne*, Paris, L'Harmattan, 1995.

## টীকা

## বহিঃসংযোগ

* 

বিষয়শ্রেণী:১৮৫২-এ জন্ম
বিষয়শ্রেণী:১৯২৪-এ মৃত্যু
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:ফরাসি নোবেল বিজয়ী
বিষয়শ্রেণী:১৯শ শতাব্দীর ফরাসি কূটনীতিবিদ
বিষয়শ্রেণী:সুইস বংশোদ্ভূত ফরাসি ব্যক্তি
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
দইখাওয়া আদর্শ কলেজ

**দইখাওয়া আদর্শ কলেজ** লালমনিরহাট জেলার হাতীবান্ধা উপজেলার একটি বেসরকারি মহাবিদ্যালয়। যা ১৯৯৯ সালের ৭ ডিসেম্বর প্রতিষ্ঠিত হয়। বর্তমানে কলেজটিতে দিনাজপুর শিক্ষা বোর্ডের অধীনে এইচএসসি এবং জাতীয় বিশ্ববিদ্যালয়ের অধীনে স্নাতক (পাস) ও স্নাতক কোর্স চালু আছে।

## ইতিহাস
১৯৯৯ সালের ৭ই ডিসেম্বর কাশিম বাজার-দইখাওয়া সড়কের পাশে কলেজটি প্রতিষ্ঠিত হয়। ২০০০ সালে উচ্চ মাধ্যমিক স্তরে পাঠদান শুরু হয়। ২০০৪ সালে স্তরটি এমপিওভুক্ত হয়। এরপর ২০১০ সালে জাতীয় বিশ্ববিদ্যালয়ের অধীনে স্নাতক (পাশ) এবং ২০১৬ সালে স্নাতক (সম্মান) কোর্স চালু হয়। কলেজটির প্রতিষ্ঠাকালীন ও বর্তমান অধ্যক্ষ মোফাজ্জল হোসেন। 

## ক্যাম্পাস
থাম্ব|পুস্তক তোরণ
২০১৯ সালের সেপ্টেম্বরে প্রায় ১০ লাখ টাকা ব্যয়ে কলেজে ব্যতিক্রমী পুস্তক তোরণ তৈরি করা হয়। যেখানে বাংলা ভাষার ২৫টি এবং ইংরেজি ভাষার ২৫টি চিরায়ত বই এর প্রচ্ছেদের চিত্র চিত্রায়িত হয়। 

alt=10 TK Food Canteen|থাম্ব|১০ টাকার খাবারের ক্যান্টিন
২০১৮ সালে ক্যাম্পাসে ১০ টাকার খাবার কর্মসূচীর মাধ্যমে টেন টাকা ফর ফুট নামে এই ক্যানটিন চালু করেন। সেখানে শিক্ষার্থীরা মাত্র দশ টাকায় দুপুরে ডাল-ভাত বা খিচুড়ি খাওয়ার সুযোগ পায়। 

## উপলব্ধ কোর্স
থাম্ব|একাডেমিক ভবন - ১
* উচ্চ মাধ্যমিক
** বিজ্ঞান
** মানবিক
** ব্যবসায় শিক্ষা
* স্নাতক (পাস) কোর্স
** বিএ (পাস)
** বিএসএস (পাস)
** বি.এসসি (পাস)
* স্নাতক (সম্মান) কোর্স
** বাংলা
## শিক্ষার্থী
২০২৫ সালের বাংলাদেশ শিক্ষাতথ্য ও পরিসংখ্যান ব্যুরোর তথ্যানুসারে উচ্চ মাধ্যমিক স্তরে ৬০৫ জন এবং স্নাতক (পাশ) স্তরে ৫১২ জন মিলে মোট ১১৭ জন শিক্ষার্থী শিক্ষাগ্রহণ করছে। 

## সহশিক্ষা কার্যক্রম
থাম্ব|শহিদ মিনার
লেখাপড়ার পাশাপাশি দইখাওয়া আদর্শ কলেজে প্রতিবছর বিভিন্ন শিক্ষা-সহায়ক অনুষ্ঠান আয়োজন করা হয়। কলেজটিতে একটি অডিটরিয়াম (মিলনায়তন) রয়েছে, যেখানে সারাবছর বিভিন্ন ধরনের সেমিনার যেমন উচ্চশিক্ষা বিষয়ক সেমিনার এবং শিক্ষার্থীদেরকে মুক্তিযুদ্ধের চেতনায় উদ্বুদ্ধ করার জন্য সেমিনার আয়োজন করা হয়। পাঠক্রম-বহির্ভূত বিভিন্ন কার্যক্রমের মধ্যে আরও রয়েছে নবীনবরণ আয়োজন, পিঠা উৎসব আয়োজন এবং বিদায় অনুষ্ঠান আয়োজন।
## আরো দেখুন
* উত্তর বাংলা কলেজ
* লালমনিরহাট সরকারি কলেজ

## তথ্যসূত্র

## বহিঃসংযোগ
* 

বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:দিনাজপুর শিক্ষা বোর্ডের অন্তর্ভুক্ত কলেজ
বিষয়শ্রেণী:মাধ্যমিক ও উচ্চ মাধ্যমিক শিক্ষা বোর্ড, দিনাজপুরের অন্তর্ভুক্ত শিক্ষাপ্রতিষ্ঠান
বিষয়শ্রেণী:লালমনিরহাট জেলার মহাবিদ্যালয়
টোবিয়াস অ্যাসার

**টোবিয়াস মাইকেল ক্যারেল অ্যাসার** (; ২৮ এপ্রিল ১৮৩৮ - ২৯ জুলাই ১৯১৩) হলেন একজন ডাচ আইনজীবী এবং আইনজ্ঞ। ১৯১১ সালে তিনি বেসরকারী আন্তর্জাতিক আইনের ক্ষেত্রে তার কাজের জন্য এবং বিশেষ করে হেগ কনফারেন্স অন প্রাইভেট ইন্টারন্যাশনাল ল (HCCH) প্রতিষ্ঠায় জন্য তার কৃতিত্বের জন্য আলফ্রেড হারম্যান ফ্রাইডের সাথে যৌথভাবে নোবেল শান্তি পুরস্কার পেয়েছিলেন।

## জীবনী
টোবিয়াস মাইকেল ক্যারেল অ্যাসার ১৮৩৮ সালের ২৮ এপ্রিল নেদারল্যান্ডসের আমস্টারডামে একটি ইহুদি পরিবারে জন্মগ্রহণ করেন। তিনি ছিলেন ক্যারেল ড্যানিয়েল অ্যাসারের (১৮১৩-১৮৮৫) পুত্র এবং ক্যারেল অ্যাসারের (১৭৮০-১৮৩৬) নাতি। তিনি আমস্টারডাম বিশ্ববিদ্যালয় এবং লিডেন বিশ্ববিদ্যালয়ে আইন অধ্যয়ন করেন এবং আমস্টারডাম বিশ্ববিদ্যালয়ে আইনের অধ্যাপক ছিলেন।

## আরও দেখুন

* শান্তিতে নোবেল বিজয়ীদের তালিকা;
* নোবেল পুরস্কার বিজয়ী ইহুদিদের তালিকা।

## তথ্যসূত্র

## বহিঃসংযোগ

*Tobias Michael Carel Asser, biography in the Jewish Encyclopedia

বিষয়শ্রেণী:১৮৩৮-এ জন্ম
বিষয়শ্রেণী:১৯১৩-এ মৃত্যু
বিষয়শ্রেণী:নোবেল শান্তি পুরস্কার বিজয়ী
হুলিও গোন্সালেস ভেলা আলভিসু

**হুলিও হোসে গোন্সালেস ভেলা আলভিসু** (; জন্ম: ২৩ এপ্রিল ১৯৯১; **হুলিও গোন্সালেস** নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকীয় ক্লাব ইউএনএএম এবং মেক্সিকো জাতীয় দলের হয়ে গোলরক্ষক হিসেবে খেলেন।

গোন্সালেস ২০২৪ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

## প্রারম্ভিক জীবন
হুলিও হোসে গোন্সালেস ভেলা আলভিসু ১৯৯১ সালের ২৩শে এপ্রিল তারিখে মেক্সিকোর গেরেরোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০২৪ সালের ১লা জুন তারিখে, ৩৩&nbsp;বছর, ১&nbsp;মাস ও ৯&nbsp;দিন বয়সে, বাম পায়ে ফুটবল খেলায় পারদর্শী গোন্সালেস বলিভিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মেক্সিকোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে গোলরক্ষক হিসেবে খেলেছিলেন। ম্যাচটি মেক্সিকো ১–০ গোলের ব্যবধানে জয়লাভ করেছিল। মেক্সিকোর হয়ে অভিষেকের বছরে গোন্সালেস সর্বমোট ২ ম্যাচে অংশগ্রহণ করেছেন। 

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মেক্সিকীয় ফুটবলার
বিষয়শ্রেণী:ক্লাব উনিভের্সিদাদ নাসিওনালের খেলোয়াড়

বিষয়শ্রেণী:মেক্সিকোর পুরুষ আন্তর্জাতিক ফুটবলার
বিষয়শ্রেণী:২০২৪ কোপা আমেরিকার খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:সান্তোস লাগুনার খেলোয়াড়
বিষয়শ্রেণী:লিগা এমএক্সের খেলোয়াড়
বিষয়শ্রেণী:আসেনসো এমএক্সের খেলোয়াড়
বিষয়শ্রেণী:তেরসেরা দিভিসিওনের খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
ওয়েলফেয়ার পার্টি অফ ইন্ডিয়া

**ওয়েলফেয়ার পার্টি অফ ইন্ডিয়া** হল একটি ভারতীয় রাজনৈতিক দল, ভারতের ওয়েলফেয়ার পার্টি নির্বাচনে প্রতিদ্বন্দ্বিতা করার জন্য, যা ভারতে "মূল্য ভিত্তিক রাজনীতি" বলে মনে করে তার জন্য সংগ্রাম করে। এর প্রথম জাতীয় সভাপতি ছিলেন মুজতবা ফারুক, এবং অন্যান্য প্রধান নেতা ছিলেন সৈয়দ কাসিম রসুল ইলিয়াস, ইলিয়াস আজমি, জাফরুল ইসলাম খান, মাওলানা আবদুল ওয়াহাব খিলজি এবং ললিতা নায়েক। এটি রাজ্য এবং জেলা স্তরের কমিটিগুলির সাথে ভারত জুড়ে কাজ করে। দলটি জামাত-ই-ইসলামী হিন্দ সংগঠনের জন্য একটি রাজনৈতিক ফ্রন্ট হিসাবে চালু করেছিল, সংগঠনটির প্রতিনিধিত্ব এবং দেশে রাজনৈতিক দখল নিশ্চিত করে।

## ইতিহাস
ডব্লিউপিআই ২০১১ সালে সৈয়দ কাসিম রসুল ইলিয়াসের নেতৃত্বে দিল্লিতে ইসলামী সংগঠন জামায়াত-ই-ইসলামী হিন্দের সমর্থনে প্রতিষ্ঠিত হয়েছিল। পার্টি ভারত সরকার কর্তৃক বিমুদ্রাকরণের নিন্দা করেছে এবং ভারতে হিন্দুত্ব মতাদর্শের বিরুদ্ধে ধারাবাহিকভাবে কাজ করেছে।

## পরিচিত শাখা
কেরালার ওয়েলফেয়ার পার্টি হল ওয়েলফেয়ার পার্টি অফ ইন্ডিয়ার কেরালা ইউনিট। এটি ১৯ অক্টোবর ২০১১ তারিখে কোঝিকোড়ের ঠাকুর হলে চালু করা হয়েছিল।

সংগঠনটি ব্যাপক ভূমি সংস্কারের পক্ষে যুক্তি দেয়। কেরালার ভূমিহীনরা বেশ কিছু সংগ্রাম ও সেমিনারের আয়োজন করেছিল।

এর একটি ছাত্র শাখা রয়েছে যার নাম ভ্রাতৃত্ব আন্দোলন।

## তথ্যসূত্র

বিষয়শ্রেণী:ভারতের রাজনৈতিক দল
বিষয়শ্রেণী:২০১১-এ ভারতে প্রতিষ্ঠিত
বিষয়শ্রেণী:২০১১-এ প্রতিষ্ঠিত রাজনৈতিক দল
বিষয়শ্রেণী:উইকিউপাত্ত ও উইকিপিডিয়াতে দাপ্তরিক ওয়েবসাইট ভিন্ন
দলুয়া তুলাগাঁও দাখিল মাদ্রাসা

**দলুয়া তুলাগাঁও দাখিল মাদ্রাসা** বাংলাদেশের কুমিল্লা জেলার বরুড়া উপজেলার ভাউকসার ইউনিয়নে অবস্থিত একটি মাদ্রাসা। এটি ১৯৪৬ সালে প্রতিষ্ঠিত হয়। মাদ্রাসাটিতে ১ম শ্রেণী থেকে ১০ শ্রেণী পর্যন্ত শিক্ষা দেওয়া হয়। মাদ্রাসাটির শিক্ষা প্রতিষ্ঠান পরিচয় নাম্বার (ইআইআইএন) হলো ১০৫১৬৯।
## অবকাঠামো
মাদ্রাসাটিতে দুইটি অ্যাকাডেমিক ভবন ও একটি প্রশাসনিক ভবন রয়েছে।
## ইউনিফরম
ছেলেদের জন্য সাদা পাঞ্জাবি ও সাদা পায়জামা। মেয়েদের জন্য কালো বোরকা ও কালো স্কার্প।
## ফলাফল
**জেএসসি**২০১০ থেকে ২০১৭ সাল পর্যন্ত দলুয়া তুলাগাঁও দাখিল মাদ্রাসার জেএসসির ফলাফল নিচে দেওয়া হলোঃ-

**এসএসসি**
২০০৯ থেকে ২০২৪ সাল পর্যন্ত দলুয়া তুলাগাঁও দাখিল মাদ্রাসারএসএসসির ফলাফল নিচে দেওয়া হলোঃ-

## চিএশালা

## তথ্যসূত্র

বিষয়শ্রেণী:কুমিল্লা জেলার মাদ্রাসা
বিষয়শ্রেণী:মাদ্রাসা
কলাউজান শাহ রশিদিয়া ফাজিল মাদ্রাসা

** কলাউজান শাহ রশিদিয়া ফাজিল (ডিগ্রী) মাদ্রাসা** বাংলাদেশের চট্টগ্রাম জেলার লোহাগাড়া উপজেলার একটি উল্লেখযোগ্য সনামধন্য আলিয়া মাদ্রাসা। মাদ্রাসাটি ১৯৭৬ সালে আলহাজ্ব ডা. এম এন আনোয়ার নিজামী অক্লান্ত পরিশ্রম, দক্ষতার মাধ্যমে প্রতিষ্ঠা করেন। মাদ্রাসার প্রতিষ্ঠাতা অধ্যক্ষ হিসেবে ছিলেন জনাব মোহাম্মদ আবু বকর। মাদ্রাসাটির ফাজিল স্তর ইসলামি আরবি বিশ্ববিদ্যালয়ের অধিভুক্ত রয়েছে এবং দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে রয়েছে। মাদ্রাসাটির ফাজিল স্তর সর্বপ্রথম ২০০৬ সালে কুষ্টিয়া ইসলামী বিশ্ববিদ্যালয়ের অধিভুক্তি লাভ করে এরপরে ২০১৬ সালে মাদ্রাসাটি পুনরায় ইসলামি আরবি বিশ্ববিদ্যালয়ের অধিভুক্তিতে স্থানান্তর করা হয়। এই মাদ্রাসার ইআইআইএন নাম্বার হলো ১০৪৫৮১ এবং এমপিও নাম্বার হলো ২১৮০৫২৩০২। মাদ্রাসাটিতে ইসলামি শিক্ষার সমন্বয়ে পাঠদান করা হয়। মাদ্রাসার বর্তমান অধ্যক্ষের নাম মুহাম্মদ নুরুল মুহসিন।

## তথ্যসূত্র

বিষয়শ্রেণী:লোহাগাড়া উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার আলিয়া মাদ্রাসা
বিষয়শ্রেণী:১৯৭৬-এ বাংলাদেশে প্রতিষ্ঠিত
বিষয়শ্রেণী:১৯৭৬-এ প্রতিষ্ঠিত শিক্ষাপ্রতিষ্ঠান
আষাঢ় পূজা

থাম্ব|আষাঢ় পূজা
**আষাঢ় পূজা** () হলো থেরবাদী  বৌদ্ধ উৎসব যা সাধারণত জুলাই মাসে, আষাঢ় মাসের পূর্ণিমায় অনুষ্ঠিত হয়।
এটি ইন্দোনেশিয়া,  কম্বোডিয়া, থাইল্যান্ড, শ্রীলঙ্কা, লাওস, মায়ানমার এবং থেরবাদ বৌদ্ধ জনসংখ্যা সহ অন্যান্য দেশে পালিত হয়।
ইন্দোনেশিয়ায়, উৎসবটি কেন্দ্রীভূত হয় মেন্দুত মন্দির এবং বরোবুদুর মন্দির, মধ্যজাভাতে।

আষাঢ় পূজা, যা ধর্ম দিবস নামেও পরিচিত, থেরবাদ বৌদ্ধধর্মের অন্যতম গুরুত্বপূর্ণ উৎসব, এটি উদযাপন করা হয় যেমন বুদ্ধের প্রথম উপদেশ, সারনাথের হরিণ পার্কে উপদেশ, যেখানে তিনি তার পাঁচজন প্রাক্তন সহযোগীর কাছে সেই মতবাদটি সেট করেছিলেন যা তার জ্ঞানার্জনের পরে তার কাছে এসেছিল। এই প্রথম প্রধান ধর্মোপদেশ, যাকে প্রায়ই "ধম্মের চাকা গতিতে সেট করা" হিসাবে উল্লেখ করা হয়, এটি সেই শিক্ষা যা বৌদ্ধদের জন্য চতুরার্য সত্যে অন্তর্ভুক্ত করা হয়েছে: কষ্ট আছে (দুক্খ); তৃষ্ণা দ্বারা কষ্ট হয় (তণহা); যন্ত্রণা ও লোভের উর্ধ্বে অবস্থা (নির্বাণ) আছে; এবং অবশেষে, নির্বাণের পথ হল অষ্টাঙ্গিক মার্গের মাধ্যমে। বৌদ্ধধর্মের সমস্ত বিভিন্ন সম্প্রদায় ও ঐতিহ্য এই কেন্দ্রীয় মতবাদকে ঘিরে আবর্তিত হয়।

এই প্রথম ধর্মোপদেশটি বুদ্ধের জ্ঞানার্জনের পর তাঁর দেওয়া প্রথম কাঠামোগত বক্তৃতাই নয়, এতে তাঁর পরবর্তী সমস্ত শিক্ষার সারাংশও রয়েছে। বক্তৃতা শেষে, পাঁচজন অংশগ্রহণকারীর মধ্যে একজন তার বোঝার কথা বর্ণনা করেছিলেন যা বলা হয়েছিল এবং শিষ্য হিসাবে গ্রহণ করতে বলা হয়েছিল, অনুরোধ বুদ্ধ মঞ্জুর করেছিলেন, এইভাবে ভিক্ষুদের প্রথম আদেশ প্রতিষ্ঠা করেছিলেন।

দিনটি মন্দিরে নৈবেদ্য দান এবং উপদেশ শোনার মাধ্যমে পালন করা হয়। পরের দিনটি থাইল্যান্ডে ওয়ান খাও ফানসা নামে পরিচিত; এটি বর্ষার প্রথম দিন, থেরাবাদ বৃষ্টির পশ্চাদপসরণ।

## তথ্যসূত্র

## বহিঃসংযোগ

* Dhammacakkappavattana Sutta - The Buddha's first discourse
* Wan Asana Bucha and Wan Khao Pansa in Thailand 
* Asalha Puja - The Beginning of Buddhism

বিষয়শ্রেণী:বৌদ্ধ উৎসব
বিষয়শ্রেণী:দেশ অনুযায়ী বৌদ্ধধর্মীয় উৎসব
বিষয়শ্রেণী:বৌদ্ধ পবিত্র দিন
বিষয়শ্রেণী:জুলাই উদ্‌যাপন
বিষয়শ্রেণী:পূর্ণিমায় পালিত অনুষ্ঠান
বিষয়শ্রেণী:শ্রীলঙ্কায় সরকারি ছুটির দিন
সরকারি শারীরিক শিক্ষা কলেজ

**সরকারি শারীরিক শিক্ষা কলেজ** নামে একাধিক কলেজ রয়েছে। সরকারি শারীরিক শিক্ষা কলেজ বলতে বুঝাতে পারে:

* সরকারি শারীরিক শিক্ষা কলেজ, ঢাকা
* সরকারি শারীরিক শিক্ষা কলেজ, চট্টগ্রাম
২০২৪ হজ্জ বিপর্যয়

২০২৪ সালের ১৪ থেকে ১৯ জুনের মধ্যে, মক্কার হজ তীর্থযাত্রায় কমপক্ষে ১৩০১ জন মাত্রাতিরিক্ত তাপের কারণে মারা যান, তাপমাত্রা  ডিগ্রি সেলসিয়াস (১২২ ডিগ্রি ফারেনহাইট) ছাড়িয়ে যায়। মক্কার গ্র্যান্ড মসজিদ রেকর্ড করা সবচেয়ে উষ্ণ তাপমাত্রা ছিল । ১৬ই জুন তাপ-সম্পর্কিত অসুস্থতার কমপক্ষে ২৭৬৪টি ঘটনার খবর পাওয়া গেছে। ভিড়ের ধাক্কায় একজন নিহত হয়েছেন ।

এজেন্স-ফ্রান্স প্রেস অনুমান করেছে যে তীর্থযাত্রার সময় ১০ টি দেশের অন্তত ১১৭০ জন মারা গেছে।  নিহতদের মধ্যে কমপক্ষে ৬০০ মিশরীয় তীর্থযাত্রী ছিলেন। জর্ডানের কূটনীতিকরা জানিয়েছেন যে ৬০ জন জর্দানিয়ানও প্রচণ্ড গরমে মারা গেছে।  তিউনিসিয়ার পররাষ্ট্র মন্ত্রণালয় জানিয়েছে যে "তাপমাত্রার তীব্র বৃদ্ধি" চলাকালীন কমপক্ষে ৩৫ তিউনিসিয়ান তীর্থযাত্রী মারা গেছেন। ইন্দোনেশিয়া ১৩২ ইন্দোনেশিয়ানের মৃত্যুর খবর দিয়েছে, যার মধ্যে অন্তত তিনটি হিট স্ট্রোকের কারণে হয়েছে বলে নিশ্চিত করা হয়েছে। ইরাকের কুর্দিস্তান অঞ্চলের ১৩ জন তীর্থযাত্রী হিটস্ট্রোকে মারা যাওয়ার খবর পাওয়া গেছে।  ভারতের জম্মু ও কাশ্মীর অঞ্চল থেকে আরাফাত পর্বতে এবং মুজদালিফায় হিট স্ট্রোকে পাঁচজন মহিলা তীর্থযাত্রী মারা গেছেন।  ইরান ও সেনেগালের অন্যান্য তীর্থযাত্রীরাও নিহতদের মধ্যে ছিলেন।  সৌদি কর্তৃপক্ষ বলেছে যে মৃত্যুর সংখ্যার উল্লেখ ছাড়াই "তাপ নিঃসরণ" এর ২৭০০ টিরও বেশি ঘটনা ঘটেছে। 

একজন মিশরীয় কূটনীতিক বলেছেন যে তাদের বেশিরভাগ নাগরিক উচ্চ রক্তচাপের মতো তাপজনিত স্বাস্থ্য সমস্যায় মারা গেছে।  একজন মিশরীয় কূটনীতিক বলেছেন যে বিপুল সংখ্যক তীর্থযাত্রী নিবন্ধন ছাড়াই হজ পালন করেছিলেন কারণ তারা সরকারী প্রক্রিয়াগুলি বহন করতে পারে না এবং এটি প্রচণ্ড গরমের কারণে সাধারণভাবে মিশরীয় হতাহতের এবং আহতের সংখ্যা বাড়িয়ে তুলতে পারে। এর কারণগুলির মধ্যে রয়েছে তারা শীতাতপ নিয়ন্ত্রিত সুবিধা বা অফিসিয়াল খাবার বা পানির স্টেশনগুলিতে প্রবেশ করতে না পারা, যা দীর্ঘ সময়ের জন্য ডিহাইড্রেশন, এক্সপোজার এবং প্রচণ্ড গরমের জন্য সংবেদনশীলতার দিকে পরিচালিত করে। এই কূটনীতিক আরও বলেছেন যে অনিবন্ধিত তীর্থযাত্রীদের ব্যাপক প্রবাহ সম্ভবত জায়গার সুযোগ-সুবিধাগুলিকে ছাপিয়ে গেছে, খাদ্য, পানি এবং চিকিৎসা পরিষেবাগুলি কীভাবে বিতরণ করা হয়েছিল তাতে বিশৃঙ্খলা সৃষ্টি করেছে। 

দুর্যোগের একজন প্রত্যক্ষদর্শী তীর্থযাত্রীদের রাস্তার ধারে অচল অবস্থায় পড়ে থাকতে দেখেছেন এবং উল্লেখ করেছেন যে অ্যাম্বুলেন্সগুলি "কোন পথে ঘুরতে হবে তা জানত না।" 

## প্রতিক্রিয়া
তিউনিসিয়ার প্রেসিডেন্ট কাইস সাইদ হজের সময় ৪৯ জন নাগরিক মারা যাওয়ার পর ধর্ম বিষয়ক মন্ত্রী ইব্রাহিম চাইবিকে বরখাস্ত করেন। 

মিশরীয় প্রধানমন্ত্রী মোস্তফা মাদবৌলি ১৬ টি ট্রাভেল এজেন্টের লাইসেন্স প্রত্যাহার করার নির্দেশ দিয়েছেন এবং তাদের পরিচালকদের পাবলিক প্রসিকিউটর অফিসে রেফার করেছেন। বেআইনিভাবে মক্কা ভ্রমণে তাদের জড়িত থাকার কারণে এই ব্যবস্থা নেওয়া হয়েছে। 

## আরো দেখুন

* হজের সময় ঘটনা
* মক্কা ক্রেন ধসে
* ২০১৫ মিনা পদদলন

## মন্তব্য

## তথ্যসূত্র

বিষয়শ্রেণী:অতিজ্বর থেকে মৃত্যু
বিষয়শ্রেণী:২০২৪-এ ইসলাম
বিষয়শ্রেণী:হজ্জের সময়কার ঘটনা
বিষয়শ্রেণী:২০২৪-এ সৌদি আরবে বিপর্যয়
মোঃ ফখরুল আহসান

**মোঃ ফখরুল আহসান** বিএসপি, এনডিইউ, পিএসসি বাংলাদেশ সেনাবাহিনীর একজন মেজর জেনারেল। তিনি জাতিসংঘ শান্তিরক্ষা মিশনে পশ্চিম সাহারা -মিনারসোতে ফোর্স কমান্ডার হিসেবে দায়িত্ব পালন করেছেন। বাংলাদেশ সেনাবাহিনীর এই জেনারেল ইতঃপূর্বে ১০ম পদাতিক ডিভিশনের জিওসি এবং কক্সবাজার এরিয়া কমান্ডার ছিলেন। এর আগে তিনি বাংলাদেশ মিলিটারি একাডেমির কমান্ড্যান্ট ছিলেন।

## প্রাথমিক ও শিক্ষাজীবন
আহসান বাংলাদেশ মিলিটারি একাডেমির ১৯তম বিএমএ দীর্ঘমেয়াদী কোর্স শেষে ২৩ ডিসেম্বর ১৯৮৮ সালে পদাতিক কোরে কমিশন লাভ করেন। তিনি বাংলাদেশ জাতীয় বিশ্ববিদ্যালয় থেকে মাস্টার্স ইন ডিফেন্স স্টাডিজ ও ঢাকা বিশ্ববিদ্যালয় থেকে মাস্টার্স ইন ডেভেলপমেন্ট স্টাডিজ সম্পন্ন করেন।

## কর্মজীবন
আহসান জাতিসংঘ মিশনে সোমালিয়াতে (UNISOM-2) এবং কঙ্গো প্রজাতন্ত্রে (MONUC) নিয়োজিত ছিলেন।  তিনি ব্রিগেডিয়ার জেনারেল পদে সামরিক গোয়েন্দা পরিদপ্তরের পরিচালক হিসেবে দায়িত্ব পালন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশ মিলিটারি একাডেমির প্রাক্তন শিক্ষার্থী
অন্ধ্রপ্রদেশ কংগ্রেস কমিটি

**অন্ধ্রপ্রদেশ কংগ্রেস কমিটি** বা **(এপিসিসি)** হল ভারতের অন্ধ্রপ্রদেশ রাজ্যের জন্য ভারতীয় জাতীয় কংগ্রেসের রাজ্য শাখা। এটি রাজ্যের অভ্যন্তরে দলের ক্রিয়াকলাপ এবং প্রচারাভিযানগুলি সংগঠিত ও সমন্বয় করার পাশাপাশি অন্ধ্রপ্রদেশের সমস্ত ২৬টি জেলার স্থানীয়, রাজ্য এবং জাতীয় নির্বাচনের জন্য প্রার্থী বাছাই করার জন্য দায়ী৷ কমিটির বর্তমান সভাপতি ওয়াইএস শর্মিলা। এপিসিসি-এর সদর দপ্তর রয়েছে অন্ধ্র রত্ন ভবন, বিজয়ওয়াড়া, অন্ধ্রপ্রদেশে। এপিসিসি কংগ্রেস পার্টি ইউনিটগুলির জন্য দায়ী।

## এপিসিসি সভাপতির তালিকা

## অন্ধ্রপ্রদেশ বিধানসভা নির্বাচনের ইতিহাস
অন্ধ্রপ্রদেশ বিধানসভায় মোট আসন সংখ্যা ছিল ২৯৪টি। ২০১৪ সালে রাজ্য বিভাগের পর মোট আসন ১৭৫-এ নেমে আসে।

* 1957 সালে, শুধুমাত্র তেলেঙ্গানার নতুন যোগ করা অঞ্চলে নির্বাচন পরিচালনা করা হয়েছিল যার মধ্যে 105টি আসন রয়েছে এবং তারপর 1962 সালে রাজ্যের জন্য মোট 300টি আসনে নির্বাচন অনুষ্ঠিত হয়েছিল।
* 1978 সালে ইন্দিরা গান্ধীর নেতৃত্বাধীন INC (I) 175টি আসন জিতেছিল যখন INC(O) 17.01% সহ 30টি আসন জিতেছিল।

## লোকসভা নির্বাচনের ইতিহাস
অন্ধ্র প্রদেশে লোকসভা আসনের মোট সংখ্যা 42টি এবং বিভাজনের পরে আসন 25-এ নেমে আসে যার মধ্যে কংগ্রেসের একটিও নেই। যদিও এই রাজ্যটি দীর্ঘদিন ধরে এর অন্যতম দুর্গ ছিল, কংগ্রেস তেলঙ্গানা এবং অন্ধ্রপ্রদেশের বিভক্তির সময় 'ভারসাম্য' পদদলিত করে দ্রুত রাজনৈতিক আত্মহত্যা করেছে। আজ, কংগ্রেস এমন একটি নামধারী দল যা এমনকি একটি রাজ্য বিধানসভা আসন বা লোকসভা আসনও জিততে ব্যর্থ হয়েছে। এর পূর্ববর্তী বেশিরভাগ নেতারা দলটি ছেড়ে চলে গিয়েছিলেন কিছু অনুগত অবশিষ্টাংশের সাথে যারা তখন থেকে তিক্ত পরাজয়ের সম্মুখীন হয়েছে। লোকসভা নির্বাচনে বর্তমানে 2.66%, অন্ধ্র প্রদেশ বিধানসভা নির্বাচনে 1.72% এবং শক্তিশালী ক্ষমতা থাকা সত্ত্বেও এটি বাড়ানোর প্রায় কোনও সত্যিকারের আশা নেই, কংগ্রেস অদূর ভবিষ্যতে আরও ভাল করবে বলে আশা করা যায় না।

## তথ্যসূত্র

বিষয়শ্রেণী:অন্ধ্রপ্রদেশের রাজনৈতিক দল
বিষয়শ্রেণী:রাজ্য ও কেন্দ্রশাসিত অঞ্চল অনুযায়ী ভারতীয় জাতীয় কংগ্রেস
জাহির ইকবাল

**জাহির ইকবাল** (; জন্ম: ১০ ডিসেম্বর ১৯৮৬) একজন ভারতীয় অভিনেতা যিনি প্রাথমিকভাবে হিন্দি চলচ্চিত্রে কাজ করেন। ইকবাল রোমান্টিক নাটক *[[নোটবুক (২০১৯-এর চলচ্চিত্র)|নোটবুক]]* (২০১৯) দিয়ে তার অভিনয়ের অভিষেক ঘটে। এরপর থেকে তিনি কমেডি চলচ্চিত্র *[[ডাবল এক্সএল]]* (২০২২) এ অভিনয় করেছেন।

## প্রারম্ভিক জীবন
ইকবালের জন্ম ১৯৮৬ সালের ১০ ডিসেম্বর। গুজরাত পরিবারে জন্মগ্রহণকারী, তার বাবা একজন জুয়েলারি ব্যবসায়ী এবং বোন সনম রতনসী একজন সেলিব্রিটি স্টাইলিস্ট এবং পোশাক ডিজাইনার। তিনি বোম্বে স্কটিশ স্কুল থেকে স্কুলের পড়াশোনা শেষ করেন।
## কর্মজীবন
ইকবাল ২০১৯ সালে প্রানুতন বেহলের বিপরীতে *[[নোটবুক (২০১৯-এর চলচ্চিত্র)|নোটবুক]]* দিয়ে অভিনয়ের মাধ্যমে অভিনয়ে আত্মপ্রকাশ করেছিলেন, যেখানে তিনি একজন প্রাক্তন সেনা কর্মকর্তা এবং কাশ্মীরি শিক্ষক কবির কৌলের চরিত্রে অভিনয় করেছিলেন। *[[বলিউড হাঙ্গামা]]* বলেন, "জহির ইকবাল বেশ আন্তরিক। তার শক্ত চেহারা সত্ত্বেও, তিনি দুর্বল অংশটি খুব ভালভাবে অভিনয় করেন এবং বেশ প্রিয় হিসাবে উপস্থিত হন।" *[[ইন্ডিয়া টুডে]]* এর চারু ঠাকুর বলেছেন, "তাদের চরিত্রের সরলতা বজায় রেখে, প্রানুতন এবং জহির তাদের যে নির্দোষতা দরকার তা প্রকাশ করে আনেন"।

ইকবাল এরপর সোনাক্ষী সিনহার বিপরীতে ২০২২ সালের চলচ্চিত্র *[[ডাবল এক্সএল]]*-এ লন্ডন ভিত্তিক লাইন প্রযোজক জোরাওয়ার রহমানির চরিত্রে অভিনয় করেছিলেন। ছবিটি নেতিবাচক পর্যালোচনা পেয়েছে এবং দ্য *[[দ্য নিউ ইন্ডিয়ান এক্সপ্রেস|নিউ ইন্ডিয়ান এক্সপ্রেসের]]* শিলাজিৎ মিত্র বলেছেন যে তিনি ৯০ এর দশকের সালমানের ছাপ টেনে স্ক্রিন টাইম "হোগস আপ" করেন।

## ব্যক্তিগত জীবন
২৩ জুন ২০২৪ -এ, ইকবাল সোনাক্ষী সিনহাকে বিয়ে করেছিলেন, যিনি তার সাথে *[[ডাবল এক্সএল]]* ছবিতে অভিনয় করেছিলেন। 

## ফিল্মোগ্রাফি
### চলচ্চিত্র

### মিউজিক ভিডিও

## তথ্যসূত্র

## বহিঃসংযোগ
*
*

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় পুরুষ চলচ্চিত্র অভিনেতা
বিষয়শ্রেণী:হিন্দি চলচ্চিত্রের পুরুষ অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় মুসলিম
বিষয়শ্রেণী:হিন্দি চলচ্চিত্র অভিনেতা
১নং ওয়ার্ড, রাজশাহী সিটি কর্পোরেশন

**১নং ওয়ার্ড** বাংলাদেশের রাজশাহী সিটি কর্পোরেশনের আওতাধীন একটি ওয়ার্ড।

## আয়তন

## জনসংখ্যা

## অবস্থান ও সীমানা
রাজশাহী সিটি কর্পোরেশনের দক্ষিণ-পশ্চিম সীমান্তে ১নং ওয়ার্ডের অবস্থান। এ ওয়ার্ডের উত্তরে রাজশাহী সিটি কর্পোরেশনের ২নং ওয়ার্ড, উত্তর-পূর্বে রাজশাহী সিটি কর্পোরেশনের ৪নং ওয়ার্ড, দক্ষিণে পদ্মা নদী ও পবা উপজেলার হরিপুর ইউনিয়ন এবং পশ্চিমে পবা উপজেলার হড়গ্রাম ইউনিয়ন অবস্থিত।

## প্রশাসনিক কাঠামো
রাজশাহী সিটি কর্পোরেশনের আওতাধীন ১নং ওয়ার্ডের পূর্বাংশের প্রশাসনিক কার্যক্রম রাজপাড়া থানার আওতাধীন এবং পশ্চিমাংশের প্রশাসনিক কার্যক্রম কাশিয়াডাঙ্গা থানার আওতাধীন এবং এটি জাতীয় সংসদের ৫৩নং নির্বাচনী এলাকা রাজশাহী-২ এর অংশ।

রাজপাড়া থানার আওতাধীন এলাকা হলো:
* **গোয়ালপাড়া** মৌজার গোয়ালপাড়া আংশিক এলাকা এবং
কাশিয়াডাঙ্গা থানার আওতাধীন এলাকাসমূহ হলো:
* **গোয়ালপাড়া** মৌজার গোয়ালপাড়া বাকি অংশ ও সায়েরগাছা
* **হড়গ্রাম** মৌজার হড়গ্রাম আংশিক এলাকা, গুড়িপাড়া, রায়পাড়া ও মুন্সিপাড়া 
* **কাশিয়াডাঙ্গা** মৌজার কাশিয়াডাঙ্গা, কাঁঠালবাড়িয়া, ফেরতাপাড়া।

## আরও দেখুন
* রাজপাড়া থানা
* কাশিয়াডাঙ্গা থানা
* রাজশাহী সিটি কর্পোরেশন
* রাজশাহী জেলা

## তথ্যসূত্র

## বহিঃসংযোগ

বিষয়শ্রেণী:রাজশাহী সিটি কর্পোরেশনের ওয়ার্ড
অনগ্রসর জাতি যুক্তফ্রন্ট

**অনগ্রসর জাতি যুক্তফ্রন্ট** হল ভারতের অন্ধ্রপ্রদেশ রাজ্যের একটি রাজনৈতিক দল। দলটি ফেব্রুয়ারি ২০০৪ সালে প্রতিষ্ঠিত হয়েছিল। দলের সভাপতি হলেন পি. রামকৃষ্ণাইয়া। দলটি অনগ্রসর জাতিদের জন্য সংরক্ষণের জন্য কাজ করে, উদাহরণস্বরূপ বিসি-মহিলাদের জন্য সংরক্ষণের জন্য।

অন্ধ্রপ্রদেশ ২০০৪-এর বিধানসভা নির্বাচনে BCUF সাতজন প্রার্থীকে দাঁড় করিয়েছিল, যাদের মধ্যে কেউই নির্বাচিত হওয়ার কাছাকাছি ছিল না। সর্বোত্তম ফলাফল ছিল কোডাদে, যেখানে দলীয় প্রার্থী ১,১৮৭ ভোট পেয়েছিলেন (যা ছিল ০.৭৬%)।

২০০৫ সালের স্থানীয় সংস্থাগুলির নির্বাচনের সময় BCUF মেবুবনগর জেলা পরিষদের নির্বাচনে প্রতিদ্বন্দ্বিতা করেছিল (১ জন প্রার্থী, ভূতপুর থেকে, ১৫০ ভোট, ০.৭২%), চিত্তুর জেলা পরিষদ (২ জন প্রার্থী, ইরালা থেকে, ৫১ ভোট, ০.১৭%) এবং কাপড়া পৌর কর্পোরেশন (৪ জন প্রার্থী, ৮৩ ভোট)।

## তথ্যসূত্র


বিষয়শ্রেণী:২০০৪-এ প্রতিষ্ঠিত রাজনৈতিক দল
বিষয়শ্রেণী:অন্ধ্রপ্রদেশের রাজনৈতিক দল
দ্য টিচার্স ডায়েরি

**দ্য টিচার্স ডায়েরি** (; আরটিজিএস: খিত থুয়েং উইথায়া) একটি ২০১৪ সালের থাই রোম্যান্স নাটকীয় চলচ্চিত্র যা পরিচালনা করেছেন নিথিওয়াত থারাথর্ন। এটি ৮৭ তম একাডেমি অ্যাওয়ার্ডে সেরা বিদেশী ভাষার চলচ্চিত্রের জন্য থাই অংশগ্রহণকারী হিসেবে নির্বাচিত হয়েছিল, কিন্তু মনোনীত হয়নি।  ছবিটি হিন্দিতে *[[নোটবুক (২০১৯-এর চলচ্চিত্র)|নোটবুক]]* হিসেবে পুনঃনির্মাণ করা হয়েছিল, মার্চ ২০১৯ এ মুক্তি পেয়েছিল।

## গল্প ও পটভূমি
একজন কর্মহীন পুরুষ শিক্ষক একটি রান ডাউন হাউসবোটের উপর ভিত্তি করে একটি প্রত্যন্ত স্কুলে পড়ানোর প্রস্তাব গ্রহণ করেন। সেখানে তিনি আগের বছরের শিক্ষকের রেখে যাওয়া একটি ডায়েরি পড়েছিলেন - একজন মহিলাকে তার ট্যাটু অপসারণ করতে অস্বীকার করার জন্য তার শহরের স্কুল থেকে বহিষ্কার করা হয়েছিল। তিনি লেখকের প্রতি আকৃষ্ট হয়ে ডায়েরিতে মন্তব্য লেখেন। যখন সে চলে যায় এবং সে ফিরে আসে, তখন সে তার মন্তব্যগুলি পড়ে এবং পারস্পরিক সম্পর্ক গড়ে ওঠে।

## অভিনয় ও ভূমিকা
* লায়লা বুনিয়াসাক – আন এর ভূমিকায় 
* সুকৃত উইসেটকাউ – সং এর ভূমিকায়  
* সুকোল্লাওয়াত কানারোত – নুই এর ভূমিকায়  
* চুতিমা টিপানাত – ন্যাম এর ভূমিকায় 
* উইটাওয়াত সিংলামপং – ন্যামের নতুন প্রেমিকা এর ভূমিকায়

## আরও দেখুন
*শ্রেষ্ঠ বিদেশী ভাষার চলচ্চিত্রের জন্য ৮৭তম একাডেমি পুরস্কারে নিবেদনের তালিকা
*শ্রেষ্ঠ বিদেশী ভাষার চলচ্চিত্রের জন্য একাডেমি পুরস্কারের জন্য থাই জমাদানের তালিকা

## তথ্যসূত্র

## বহিঃসংযোগ
* 

বিষয়শ্রেণী:২০১৪-এর চলচ্চিত্র
বিষয়শ্রেণী:২০১৪-এর নাট্য চলচ্চিত্র
বিষয়শ্রেণী:থাই নাট্য চলচ্চিত্র
বিষয়শ্রেণী:থাই ভাষার চলচ্চিত্র
বিষয়শ্রেণী:জিএমএম তাই হাব চলচ্চিত্র
বিষয়শ্রেণী:অন্যান্য ভাষায় পুনর্নির্মিত থাই চলচ্চিত্র
১৯৭৩ ওশেনিয়া কাপ

**১৯৭৩ [[ওএফসি নেশন্স কাপ]]** ছিল ওশেনিয়া জুড়ে অনুষ্ঠিত প্রথম ফুটবল টুর্নামেন্ট। এটি নিউজিল্যান্ডে ১৭ ফেব্রুয়ারি ১৯৭৩ থেকে ২৪ ফেব্রুয়ারি ১৯৭৩ পর্যন্ত অনুষ্ঠিত হয়েছিল। সমস্ত ম্যাচ অকল্যান্ডের নিউমার্কেট পার্কে অনুষ্ঠিত হয়েছিল এবং ৫টি দল অংশগ্রহণ করেছিল: নিউজিল্যান্ড, নিউ ক্যালেডোনিয়া, তাহিতি, নতুন হেব্রিডিজ (বর্তমানে ভানুয়াতু নামে পরিচিত) এবং ফিজি।

সেই সময়ে, ওশেনিয়া ফুটবল কনফেডারেশনকে পূর্ণাঙ্গ ফিফা কনফেডারেশন হিসেবে বিবেচনা করা হত না, এবং সেই হিসেবে ফিফার সাথে অসম্পূর্ণ জাতীয় দলগুলিকে প্রবেশের অনুমতি দেওয়া হয়েছিল।

দলগুলি রাউন্ড-রবিন বিন্যাস অনুসারে একে অপরের সাথে খেলেছিল এবং শীর্ষ দুটি দল (নিউজিল্যান্ড এবং তাহিতি) বিজয়ী নির্ধারণের জন্য একটি ফাইনালে খেলেছিল। নিউ ক্যালেডোনিয়া এবং নতুন হেব্রিডিজও তৃতীয় স্থান নির্ধারণের জন্য ফাইনালের দিনে একে অপরের সাথে খেলেছিল।

নিউজিল্যান্ড ফাইনালে তাহিতি বিপক্ষে ২–০ গোলে জয়ের সাথে উদ্বোধনী টুর্নামেন্টের শিরোপা জয় লাভ করেছিল, যেখানে নিউ ক্যালেডোনিয়া নতুন হেব্রিডিজকে ২–১ গোলে হারিয়ে তৃতীয় স্থান জয় লাভ করেছিল।

## মাঠ

## প্রথম পর্ব

----

----

----

----

## নকআউট পর্ব
### তৃতীয় স্থান নির্ধারণী ম্যাচ

### ফাইনাল

## বিজয়ী

## গোলদাতা

## টুর্নামেন্ট দলের র‌্যাঙ্কিং
ফুটবলের পরিসংখ্যানগত রীতি অনুসারে, অতিরিক্ত সময় সিদ্ধান্ত নেওয়া ম্যাচগুলি জয় এবং পরাজয় হিসাবে গণনা করা হয়, যখন পেনাল্টি শুট-আউট দ্বারা নির্ধারিত ম্যাচগুলি ড্র হিসাবে গণনা করা হয়েছিল।

## তথ্যসূত্র

## বহিঃসংযোগ
* রেক.স্পোর্টস.সকার ওশেনিয়া কাপে পরিসংখ্যান ফাউন্ডেশন পৃষ্ঠা। ৬ সেপ্টেম্বর ২০০৫ সংযোগ করা হয়েছে।
* রেক.স্পোর্টস.সকার পরিসংখ্যান ফাউন্ডেশন ১৯৭৩ ওশেনিয়া কাপের ফলাফল। ৬ সেপ্টেম্বর ২০০৫ সংযোগ করা হয়েছে।


বিষয়শ্রেণী:ওএফসি নেশন্স কাপ প্রতিযোগিতা
নেশন্স কাপ, ১৯৭৩
ওএফসি
বিষয়শ্রেণী:অকল্যান্ডে ফুটবল
বিষয়শ্রেণী:নিউজিল্যান্ডে আয়োজিত আন্তর্জাতিক ফুটবল প্রতিযোগিতা
বিষয়শ্রেণী:ফেব্রুয়ারি ১৯৭৩-এ নিউজিল্যান্ডে ক্রীড়া প্রতিযোগিতা
ভর্ত্তৃহরি মহতাব

**ভর্ত্তৃহরি মহতাব** হলেন একজন ভারতীয় রাজনীতিবিদ এবং ভারতের সপ্তদশ লোকসভার বর্তমান এমপি। ২০১৯ সালের নির্বাচনে, তিনি বিজু জনতা দলের পক্ষে ওড়িশার কটক আসন থেকে নির্বাচিত হন।  তিনি ২০১৭ সালে উৎকৃষ্ট সাংসদ পুরস্কার পান।

বর্তমানে মহতাব মহাশয়কে অষ্টাদশ লোকসভার প্রোটেম স্পিকার নিযুক্ত করা হয়েছে। ২০২৪ সালে, তিনি বিজেপির সদস্য হিসাবে নির্বাচনে প্রতিদ্বন্দ্বিতা করেছিলেন এবং ২১ জুন ২০২৪-এ তিনি লোকসভার অস্থায়ী স্পিকার হন।

## তথ্যসূত্র

## বহিঃসংযোগ

* লোকসভা সাইটে প্রোফাইল http://164.100.47.194/Loksabhahindi/Members/MemberBioprofile.aspx?mpsno=225

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওড়িশার লোকসভা সদস্য
বিষয়শ্রেণী:অষ্টাদশ লোকসভার সদস্য
বিষয়শ্রেণী:ওড়িশার ভারতীয় জনতা পার্টির রাজনীতিবিদ
বিষয়শ্রেণী:সপ্তদশ লোকসভার সদস্য
বিষয়শ্রেণী:বিজু জনতা দলের রাজনীতিবিদ
বিষয়শ্রেণী:ষোড়শ লোকসভার সদস্য
বিষয়শ্রেণী:পঞ্চদশ লোকসভার সদস্য
বিষয়শ্রেণী:চতুর্দশ লোকসভার সদস্য
বিষয়শ্রেণী:ত্রয়োদশ লোকসভার সদস্য
বিষয়শ্রেণী:দ্বাদশ লোকসভার সদস্য
বিষয়শ্রেণী:প্রধানমন্ত্রীর সন্তান
১৯৮০ ওশেনিয়া কাপ

**১৯৮০ [[ওএফসি নেশন্স কাপ]]** নুমেয়া, নতুন ক্যালিডোনিয়ায় অনুষ্ঠিত হয়েছিল। অংশগ্রহণকারী ৮টি দল ছিল অস্ট্রেলিয়া, ফিজি, নিউ ক্যালেডোনিয়া, নতুন হেব্রিডিজ, নিউজিল্যান্ড, পাপুয়া নিউ গিনি, সলোমন দ্বীপপুঞ্জ এবং তাহিতি। ফাইনালে অস্ট্রেলিয়া ৪–২ গোলে তাহিতিকে পরাজিত করে একটি চ্যাম্পিয়নশিপ শিরোপা নিশ্চিত করে যা ১৬ বছর স্থায়ী হবে। স্বাগতিকরা, নতুন ক্যালিডোনিয়া, ফিজিকে হারিয়ে তৃতীয় স্থান অর্জন করেছিল।

## মাঠ

## গ্রুপ পর্ব
### গ্রুপ ১

----

----

### গ্রুপ ২

----

----

## নকআউট পর্ব
### তৃতীয় স্থান

### ফাইনাল

## বিজয়ী

## টীকা এবং তথ্যসূত্র

## বহিঃসংযোগ
* ওশেনিয়া ফুটবল
* সকার পরিসংখ্যান ফাউন্ডেশন ১৯৮০ ওশেনিয়া কাপের ফলাফল। ২১ ফেব্রুয়ারি ২০১০ সংযোগ করা হয়েছে।


১৯৮০
১৯৮০
নেশন্স
বিষয়শ্রেণী:১৯৮০-এ নতুন ক্যালিডোনিয়া
বিষয়শ্রেণী:১৯৮০-এ নিউজিল্যান্ডীয় ফুটবল
বিষয়শ্রেণী:১৯৮০-এ অস্ট্রেলীয় ফুটবল
বিষয়শ্রেণী:ফেব্রুয়ারি ১৯৮০-এ ওশেনিয়ার ক্রীড়া প্রতিযোগিতা
বিষয়শ্রেণী:মার্চ ১৯৮০-এ ওশেনিয়ার ক্রীড়া প্রতিযোগিতা
আলফ্রেড হারম্যান ফ্রাইড

[থাম্ব|[ফেউয়ারহালে সিমারিং-এ আলফ্রেড হারম্যান ফ্রাইডের সমাধি।]]

**আলফ্রেড হারম্যান ফ্রাইড** (; ১১ নভেম্বর ১৮৬৪ - ৪ মে ১৯২১) হলেন একজন অস্ট্রিয়ান ইহুদি শান্তিবাদী, প্রচারক, সাংবাদিক, জার্মান শান্তি আন্দোলনের সহ-প্রতিষ্ঠাতা এবং ১৯১১ সালে তিনি টোবিয়াস অ্যাসারের সাথে যৌথভাবে নোবেল শান্তি পুরস্কার পেয়েছিলেন। ফ্রাইড এসপেরান্তোর সমর্থক ছিলেন। তিনি একটি এসপেরান্তো পাঠ্যপুস্তক এবং একটি এসপেরান্তো-জার্মান এবং জার্মান-এসপেরান্তো অভিধানের রচয়িতা, যেটি প্রথম ১৯০৩ সালে প্রকাশিত হয় এবং ১৯০৫ সালে পুনঃপ্রকাশিত হয়।

## জন্ম ও পারিবারিক পরিচিতি
ফ্রাইড অস্ট্রো-হাঙ্গেরিয়ান সাম্রাজ্যের অস্ট্রিয়ার ভিয়েনায় একটি হাঙ্গেরিয়ান-ইহুদি পরিবারে জন্মগ্রহণ করেন। তার বাবা ছিলেন সিগেটভার এবং মাতা বার্থা এঙ্গেল (যার পিতা লিওপোল্ড এঙ্গেল ১৮১১ সালে এবং মাতা বেটি ওয়েইস ১৮২০ সালে বুদাপেস্টে জন্মগ্রহণ করেন) ছিলেন বুদাপেস্ট থেকে আগত।

## কর্মজীবন
ফ্রাইড ১৫ বছর বয়সে স্কুল ছেড়ে একটি বইয়ের দোকানে কাজ করতে শুরু করেন। ১৮৮৩ সালে তিনি বার্লিনে চলে আসেন, যেখানে তিনি ১৮৮৭ সালে নিজেরই একটি বইয়ের দোকান খোলেন। ১৮৮৯ সালে বের্টা ফন জুটনারের *[[ডাই ওয়াফেন নিডার!]]* প্রকাশের পর তিনি এবং ফন জুটনার ১৮৯২ সালে একই নামের একটি ম্যাগাজিন ছাপতে শুরু করেছিলেন। *ডাই ওয়াফেন নিডার!* এবং উত্তরসূরি *ডাই ফ্রিডেনওয়ার্ট* (দ্য পিস ওয়াচ)-এ প্রকাশিত নিবন্ধগুলিতে তিনি তার শান্তিবাদী দর্শনকে প্রতিষ্ঠিত করেছিলেন।

## আরও দেখুন
* শান্তিতে নোবেল বিজয়ীদের তালিকা;
* নোবেল পুরস্কার বিজয়ী ইহুদিদের তালিকা।

## তথ্যসূত্র

## বহিঃসংযোগ

* Roger Chickering: *Imperial Germany and A World Without War : The Peace Movement and German Society, 1892–1914.* Princeton University Press, Princeton 1975, .
* Walter Göhring: *Verdrängt und Vergessen – Friedensnobelpreisträger. Alfred Hermann Fried.* Kremayr & Scheriau, Wien 2006, 
* Bernhard Kupfer: *Lexikon der Nobelpreisträger.* Patmos, Düsseldorf 2001, 
* Petra Schönemann-Behrens: *„Organisiert die Welt“. Leben und Werk des Friedensnobelpreisträgers Alfred Hermann Fried (1864–1921).* Dissertation, Universität Bremen 2004.
* Bernhard Tuider: *Alfred Hermann Fried. Pazifist im Ersten Weltkrieg – Illusion und Vision.* VDM, Saarbrücken 2010, 
* About Alfred Hermann Fried
* Alfred Hermann Fried (November 11, 1864 – May 5, 1921) (2009-10-25)

বিষয়শ্রেণী:১৮৬৪-এ জন্ম
বিষয়শ্রেণী:১৯২১-এ মৃত্যু
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:অস্ট্রীয় নোবেল বিজয়ী
নালাইয়া থেরপু

***নালাইয়া থেরপু*** () হল একটি ১৯৯২ সালের ভারতীয় তামিল ভাষার সেচ্ছায় প্রতিশোধমূলক মারপিট চলচ্চিত্র, যা পরিচালনা করেছেন এস. এ. চন্দ্রশেখর এবং প্রযোজনা করেছেন তার স্ত্রী শোভা চন্দ্রশেখর। চলচ্চিত্রটি তাদের ছেলে বিজয়ের অভিনেতা হিসাবে অভিষেকের জন্য উল্লেখযোগ্য। চলচ্চিত্রে শ্রীবিদ্যা, রাধা রবি এবং শরৎ বাবুসহ, এতে আরও অভিনয় করেছেন কীর্থনা ও ঈশ্বরী রাও। এটির সুর ও সঙ্গীতায়োজন করেছেন নবাগত মণিমেকলাই, সঙ্গে চিত্রগ্রহণ করেছেন আর. পি. ইমায়াভারম্বন ও সম্পাদনা করেছেন গৌতম রাজু। চলচ্চিত্রের গল্পটি আবর্তিত হয়েছে একজন বড় ব্যবসায়ীকে কেন্দ্র করে,  যার বহু-বিবাহ বহির্ভূত সম্পর্ক রয়েছে, তার স্ত্রীকে শ্লীলতাহানি করে। যাইহোক, ব্যাপারগুলো একটু অপ্রত্যাশিতভাবে অন্যদিকে মোড় নেয়, যখন সে গর্ভবতী হলে, তার একটি ছেলে সন্তান জন্মগ্রহণ করে, যে পরবর্তীকালে তার পিতার কাজের বিরুদ্ধে প্রতিশোধ নেয়।

চলচ্চিত্রটি ১৯৯২ সালের ৪ঠা ডিসেম্বর মুক্তি পায়, যা বেশিরভাগ সমালোচকের নেতিবাচক পর্যালোচনা পায় এবং বক্স অফিসে অপ্রত্যাশিতভাবে ব্যর্থ হয়, যদিও বিজয় সেরা নবীন অভিনয়শিল্পী বিভাগে সিনেমা এক্সপ্রেস পুরস্কার জিতেছিলেন।

## কাহিনিসংক্ষেপ
মহালক্ষ্মী তার স্বামী অরুণ মেহতার নির্যাতন সহ্য করেও তার সংসার করেন। অরুণ মেহতা একাধিক নারীর সঙ্গে তার অবৈধ সম্পর্ক গড়ে তুলেছে। তবুও মহালক্ষ্মী তার পুত্র বিজয়কে মানুষের মানুষ হিসেবে বড় করেন। বিজয় পরবর্তীতে তার বাবার অন্যায়ের প্রতিশোধ নেন।

## অভিনয়শিল্পী

## নির্মাণ
বিজয় আঠারো বছর বয়সে প্রধান অভিনেতা হিসেবে তার প্রথম চলচ্চিত্রে আত্মপ্রকাশ করেন। তিনি রজনীকান্তের একজন ভক্ত ছিলেন এবং তার বাবা চন্দ্রশেখরকে বলেছিলেন যে তিনি একটি চলচ্চিত্রের প্রধান চরিত্রে অভিনয় করতে চান। বিজয় *[[অন্নামালাই]]* (১৯৯২) ছবির একটি দৃশ্যে নিজে নিজে অভিনয় করেছিলেন, যে দৃশ্যে প্রধান চরিত্র (রজনীকান্ত) অশোককে (শরৎ বাবু) চ্যালেঞ্জ করেন। চন্দ্রশেখর সেসময়ের স্মৃতিচারণ করে বলেন, "সে এটি ঠিক যেমন ছবিতে ছিল তেমনই করে দেখিয়েছিল [...] তখনই আমি বুঝতে পেরেছিলাম যে তার মধ্যে প্রতিভা আছে, যা তার প্রচণ্ড রকমের আবেগ।"

## সঙ্গীত
চলচ্চিত্র সুর ও সঙ্গীতায়োজন করেছেন এম. এম. শ্রীলেখা, যিনি ১২ বছর বয়সে মণিমেকালাই নামে এই চলচ্চিত্রের মাধ্যমে তার কর্মজীবন শুরু করেছিলেন। এটি সবগুলো গানের গীত রচনা করেছেন যথাক্রমে পুলমাইপিথান, পি. আর. সি. বালু এবং ভরানি। পরবর্তীকালে ভরানি একজন জনপ্রিয় সঙ্গীত পরিচালক হিসাবে নিজেকে গড়ে তুলেন।

## মুক্তি ও পর্যালোচনা
*নালাইয়া থীরপু* ১৯৯২ সালের ৪ ডিসেম্বর মুক্তি পায়। *[[দি ইন্ডিয়ান এক্সপ্রেস]]ের* আয়াপ্পা প্রসাদ লিখেছিলেন, "বর্তমান রাজনৈতিক ও অর্থনৈতিক পরিস্থিতি নিয়ে অনেক তীক্ষ্ণ মন্তব্য এই চলচ্চিত্রটিকে দেখার মতো করে তুলেছে"। যদিও, অন্যান্য পর্যালোচনার বেশিরভাগই নেতিবাচক ছিল, যার মধ্যে *কুমুদাম ম্যাগাজিন* লিখেছিল, "আমাদের কি এই মুখটি থিয়েটারে দেখতে টিকেট কিনতে হবে?" চন্দ্রশেখরের আত্মবিশ্বাস সত্ত্বেও, *নালাইয়া থীরপু* বক্স অফিসে দারুণভাবে ব্যর্থ হয়। ২০১৮ সালে চন্দ্রশেখর সেসময়কার স্মৃতিচারণ করতে গিয়ে বলেন, "সত্যি বলতে, আমার এই চলচ্চিত্রটি তার জন্য নির্মাণ করা উচিত ছিল না, বিশেষ করে যখন সে মাত্র ১৮ বছর বয়সে ছিল [...] আমি ভেবেছিলাম যেহেতু আমার ছেলে এখন অভিনেতা হয়ে উঠছে, আমি আমার চলচ্চিত্র নির্মাণের ধারা চালিয়ে যেতে পারব এবং তার মাধ্যমে সমাজ সচেতন বার্তা দর্শকদের কাছে পৌঁছে দিতে পারব। হয়তো সময়টা সঠিক ছিল না"। চলচ্চিত্রটির ব্যর্থতা সত্ত্বেও, বিজয় সেরা নবাগত অভিনেতা বিভাগে সিনেমা এক্সপ্রেস পুরস্কার জিতেছিলেন।

## তথ্যসূত্র

## বহিঃসংযোগ
*
পথিক পরান

**পথিক পরান** বইটি বাংলাদেশি কবি মোহাম্মদ রফিকের আত্মজীবনী। গ্রন্থটি প্রথম প্রকাশিত হয় ২০২০ সালের অমর একুশে গ্রন্থমেলায় নাগরী থেকে। বইটর প্রচ্ছদ অঙ্কন করা হয়েছে এস এম সুলতানের ছবি অবলম্বনে। মোট পাঁচ খণ্ডের গ্রন্থটির এখন পর্যন্ত চার খণ্ড প্রকাশিত হয়েছে। উন্নত মানের সাহিত্য কর্মের স্বীকৃতি হিসেবে ২০২০ সালে গ্রন্থটি ব্র্যাক ব্যাংক-সমকাল সাহিত্য পুরস্কার পুরস্কারে ভূষিত হয়।  

## তথ্যসূত্র

বিষয়শ্রেণী:২০২০-এর বই
বিষয়শ্রেণী:বাংলাদেশী আত্মজীবনী